钦定古今图书集成/明伦汇编/氏族典/第097卷 > 《凌迪知万姓统谱》 > 符彦饶
## 钦定古今图书集成/明伦汇编/氏族典/第097卷 > 《凌迪知万姓统谱》 > 符彦饶

按《五代史符存审传》：“存审子彦饶为汴州马步军都
指挥使。天成元年，张谏为乱，迫彦饶为帅，彦饶阳许
之，乃阴伏兵诛谏等。累迁彰圣都指挥使，历曹、沂、饶
三州刺史。清泰三年，自饶州刺史拜忠正军节度使、
侍卫马步军都指挥使。晋高祖起太原，彦饶以侍卫
兵从废帝。废帝败，晋高祖徙彦饶义成军节度使。范”
延光反，白奉进以侍卫兵屯滑州。兵士犯法，奉进捕
得五人，其三人义成兵也，因并斩之，彦饶怒。明日，奉
进过彦饶谢过，彦饶麾下大噪，追奉进，杀之，彦饶不
之止也。屯驻军将马万等闻乱，以兵擒彦饶，送之京
师，遂以彦饶应。延光反闻行至赤冈，高祖使人杀之。

===符令谦===按《五代史符习传》：“习子令谦，有勇力，善骑射，以父任
为将，官至赵州刺史，有善政，卒于州，当时号为良刺
史。”